Lenkijos ekonomika
Lenkijos ekonomika 2015 m. pagal bendrąjį vidaus produktą, kuris sudarė 474,9 mlrd. dolerių, buvo dvidešimtpenkta pasaulyje ir šešta pagal dydį Europos Sąjungoje. Tai didžiausia Centrinės Europos. ir visos Europos posovietinės erdvės ekonomika. Nuo 1990 m. Lenkija vykdė ekonomikos liberalizavimo politiką, tarp Europos šalių vienintelė Lenkijos ekonomika nepatyrė recesijos per 2008–2009 m. ekonomikos krizę. Iki XXI a. pirmojo dešimtmečio pabaigos Lenkijos ekonomika augo 6% per metus. Pasaulio bankas Lenkiją laiko aukštų pajamų šalimi. Didžiausią dalį ekonomikos sudaro paslaugų sektorius (62,3 %), po jo – pramonė (34,2 %) ir žemės ūkis (3,5 %).